text: Avis: Inkompetent bestyrelse i Tønder Bank
  06 november 2012 kl. 11.37
  Ifølge Der Nordschleswiger advarede Finanstilsynet i foråret Tønder Bank om, at bestyrelsen ikke var kompetent nok. Finanstilsynet afviser dog historien.
  Der Nordschleswiger skriver, at Finanstilsynet i foråret bad Tønder Bank om at skifte ud i bestyrelsen, fordi den var inkompetent.
  Men det afviser kommunikationschef i Finanstilsynet, Søren Møller Christensen, skriver Finanswatch.
  I foråret skrev tilsynet ikke specifikt til Tønder Bank, men til alle banker. De blev bedt om at tjekke om deres bestyrelser var kompetente nok til leve op til nye og strammere krav.
  